สาธารณรัฐเช็ก คว้าแชมป์เทนนิสเฟดคัพ สมัยที่ 2
การแข่งขันเทนนิสเฟดคัพ ที่โอทู อารีน่า กรุงปราก ประเทศสาธารณรัฐเช็ก กลุ่มเวิลด์ กรุ๊ป รอบชิงชนะเลิศ สาธารณรัฐเช็ก แชมป์เก่า พบ เซอร์เบีย การแข่งขันวันแรก ในประเภทเดี่ยว สาธารณรัฐเช็กขึ้นนำ 2-0 คู่ ต้องการชัยชนะอีกเพียง 1 คู่ก็จะป้องกันแชมป์ได้อีก 1 สมัย ในประเภทเดี่ยวสลับมือ คู่แรก อนา อิวาโนวิช อดีตมือ 1 ของโลกจากเซอร์เบีย มาทำแต้มให้ เซอร์เบีย ไล่เช็กมาเป็น 1-2 คู่ หลังเอาชนะ เปตร้า ควิโตว่า 2-0 เซต ด้วยคะแนน 6-3 และ 7-5อีกคู่ ลูซี่ ซาฟาโรว่า นักเทนนิสสาวจากสาธารณรัฐเช็กเป็นฝ่ายหวดชนะ เยเลน่า ยานโควิช จากเซอร์เบียไปแบบสบาย 2-0 เซต คะแนน 6-1 ทั้ง 2 เซต ทำให้ สาธารณรัฐเช็ก เอาชนะ 3-1 คู่ คว้าแชมป์เทนนิสทีมหญิง ชิงแชมป์โลก เฟด คัพ 2012 ไปครองพร้อม และเป็นแชมป์ 2 สมัยติดต่อกัน
 สาธารณรัฐเช็กคว้าแชมป์เทนนิสเฟดคัพได้เป็น 2 สมัยติดต่อกัน หลังเอาชนะ เซอร์เบีย 3-1 คู่
สาธารณรัฐเช็ก,เซอร์เบีย,เทนนิส,เฟดคัพ,แชมป์